Die wêreld in foto’s – 27 September 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Zimbabwe se president, Robert Mugabe, lewer ŉ toespraak by die Harare Internasionale Lughawe, terwyl Zanu-PF ondersteuners hom verwelkom nadat hy in die VSA was. Foto: (Xinhua) Reddingswerkers is by ŉ toneel waar ŉ bus met Chinese studente in ŉ boom vasgery het by Yosemite Nasionale Park naby Oakhurst, Kalifornië. Volgens plaaslike owerhede is een student dood en 11 ander beseer. Foto: Craig Kohlruss/The Fresno Bee via AP ŉ Lid van die Noord-Koreaanse weermag staan wag terwyl burgers die landsvlag laat wapper tydens ŉ lugskou in Wonsan, Noord-Korea. Die lugskou is gehou ter viering van die nuwe kommersiële lughawe wat in dié stad opgegradeer is om toerisme te bevorder. Foto: (AP/Wong Maye-E, File) ŉ Israelse werker in Tel Aviv berei ŉ horing voor, wat gebruik sal word tydens Rosh Hashana, ook bekend as die nuwe Joodse jaar, wat op 2 Oktober begin. Die horings, wat bekend staan as die “Shofar”, word geblaas tydens gebede in sinagoges. Foto: (Xinhua/Gil Cohen Magen) (lrz) ŉ Dorpenaar, van Wuji in China, speel die “Lusheng”, ŉ tradisionele instrument eie aan die Miao-kultuur. Dié bevolking se handwerk is goed bewaar in hierdie gebied. Foto: (Xinhua/Ren Pengfei) (zwx)